Diari Oficial de la Generalitat Valenciana


Sumari del DOGV 8241, del 23-02-2018 (2018/1309)

RESOLUCIÓ de 31 de gener de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Dénia per personal funcionari de la corporació degudament qualificat, i s'aprova el manteniment del lloc de tresoreria de l'Ajuntament de Dénia com a reservat a personal funcionari de l'administració local amb habilitació de caràcter nacional, pertanyent a la subescala d'intervenció tresoreria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/1309


Data del document
:   31-01-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de gener de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Dénia per personal funcionari de la corporació degudament qualificat, i s'aprova el manteniment del lloc de tresoreria de l'Ajuntament de Dénia com a reservat a personal funcionari de l'administració local amb habilitació de caràcter nacional, pertanyent a la subescala d'intervenció tresoreria. [2018/1309]  
  
  
Per resolució de la Direcció General de la Funció Pública del Ministeri d'Administracions Públiques, de data 21 de març de 1994, es va autoritzar l'exercici del lloc de tresoreria de l'Ajuntament de Dénia per personal funcionari de la corporació degudament qualificat.  
  
En el certificat expedit per la Secretaria de l'Ajuntament de Dénia es fa constar que l'Ajuntament de Dénia va acordar, en la sessió plenària de data 27 de juliol de 2017, renunciar expressament a la dispensa que en aquell moment va autoritzar la Direcció General de la Funció Pública. La renúncia mencionada comporta la revocació de l'autorització concedida en aquell moment, amb la finalitat que el lloc de tresoreria de l'Ajuntament quede reservat a personal funcionari de l'administració local amb habilitació de caràcter nacional, pertanyent a la subescala d'intervenció tresoreria.  
En l'expedient consta la certificació de la Secretaria de l'Ajuntament de Dénia d'acord amb la qual s'ha efectuat el tràmit d'audiència al personal interessat, en el qual s'han presentat dues al·legacions. Així, segons el certificat de l'acord plenari de data 28 de desembre de 2017, Mónica Serisola Peiró, funcionària d'Administració local amb habilitació nacional, pertanyent a la subescala d'intervenció tresoreria, actualment titular del lloc de tresoreria per resolució de la Direcció General de Funció Pública de data 29 de febrer de 2016, es va manifestar d'acord amb la tramitació del procediment iniciat per a la revocació de l'autorització concedida en aquell moment i acordada pel ple de l'Ajuntament. D'altra banda, Jaime Bertó Costa, va fer al·legacions que es van desestimar per acord plenari de data 28 de desembre de 2017, d'acord amb el que certifica la Secretaria de l'Ajuntament, al considerar que el procediment s'ha ajustat al dret.  
  
Vistos els antecedents indicats, i en virtut del que disposen els articles 164.1, 168 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 2 i 8 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució, de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Revocar l'autorització per a l'exercici del lloc de tresoreria de l'Ajuntament de Dénia per personal funcionari de la corporació degudament qualificat, atorgada per resolució de data 21 de març de 1994, de la Direcció General de la Funció Pública del Ministeri d'Administracions Públiques.  
  
Segon  
Mantindre la classificació del lloc de tresoreria de l'Ajuntament de Dénia com a reservat a personal funcionari de l'Administració local amb habilitació de caràcter nacional, pertanyent a la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 31 de gener de 2018.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.